Kongsdelene kirke

Kongsdelene kirke er ei langkirke fra 1905 på østsiden av Hurumlandet i Asker kommune. Kirken har navn etter gården Kongsdelene. Kirken er den yngste av de fire kirkene i Hurum, og ble bygd nær tettstedet Sætre. Den er tegna av arkitekt Halfdan Berle i en historiserende empirestil, og bygd av byggmester T. Torstensen. Berle tegna også herredshuset Hovtun på Klokkarstua, som ble bygd i 1914. Kirken har interiørdekorasjoner av Gerhard Munthe. Altertavla er malt av Jacob Sømme, og er en kopi av Eilif Petersens altertavle i Norderhov kirke, med den tornekronede Kristus som motiv. Døpefonten er utforma som en klassisk søyle, der fire løveansikter kranser kummen. Byggverket er i tre og har 150 plasser. Kirkegården på Kongsdelene har dårlige nedbrytningsforhold som gjør den uegna for kistegraver. Den brukes derfor kun til urnenedsettelser. Referanser Kilder Eldal, Jens Christian; Havran, Jiri (2002). Kirker i Norge, bind 3: Med historiske forbilder. 1800-tallet. Oslo: ARFO. s. 204-207. ISBN 82-91399-11-5. CS1-vedlikehold: Flere navn: forfatterliste (link) Østern, Sverre. 2005. Kongsdelene kirke 1905-2005. Sætre. Eksterne lenker Nordre Hurum menighet på kirken.no «Kongsdelene kirke» på kirken.no (no) «Kongsdelene kirke». Kirkesøk. Den norske kirke. (no) «Kongsdelene kirke». Kulturminnesøk. Riksantikvaren – Direktoratet for kulturminneforvaltning. «Kongsdelene kapell» på norgeskirker.no